**เอสซีจี ผนึกกำลัง Worldview International Foundation และ Worldview Climate Foundation**

**เดินหน้าปลูกป่าโกงกางในไทย แก้วิกฤตโลกร้อน**

**กรุงเทพฯ 24 มกราคม 2565** – เอสซีจี โดย นายยุทธนา เจียมตระการ ผู้ช่วยผู้จัดการใหญ่ การบริการกลาง เอสซีจี ร่วมกับ Mr. Arne Fjørtoft Secretary General of World International Foundation (WIF) และ นายอลงกรณ์ พลบุตร Chairperson of World Climate Foundation (WCF) ลงนามในบันทึกความร่วมมือ (MoU) เพื่อร่วมศึกษาและพัฒนาการปลูกและฟื้นฟูป่าโกงกางคุณภาพสูง (Large-scale High Quality Mangroves) ภายใต้มาตรฐานการปลูกและติดตามผลที่ชัดเจนเพื่อให้ต้นโกงกางอยู่รอด และลดผลกระทบที่อาจเกิดขึ้นต่อสิ่งแวดล้อมและชุมชนรอบข้างความร่วมมือครั้งนี้จะช่วยลดวิกฤตโลกร้อน โดยการดูดซับคาร์บอนไดออกไซด์ เพื่อมุ่งสู่เป้าหมาย Net Zero และช่วยคืนสมดุลให้ระบบนิเวศ คืนชีวิตความเป็นอยู่ที่ดีให้ชุมชนริมชายฝั่งทะเล ตามแนวทาง ESG

ความร่วมมือระหว่าง เอสซีจี และ Worldview International Foundation (WIF) และ Worldview Climate Foundation (WCF) เป็นอีกก้าวสำคัญในการร่วมดูแลสิ่งแวดล้อมและสังคม ตามแนวทาง ESG ด้วย Natural Climate Solutions (NCS) ที่ใช้ป่าธรรมชาติมาแก้ปัญหาการเปลี่ยนแปลงสภาพอากาศ สอดคล้องกับเป้าหมายความยั่งยืนโลก (Sustainable Development Goals)